Държавен вестник, бр. 6, 2017 г., стр. 17

БРОЙ  6	
Д Ъ Р Ж А В Е Н  В Е С Т Н И К 	
СТР.  17  
(2) Матрицата на вземанията по ал. 1 съ­
държа най-малко информация за възрастовата 
структура на вземанията, ретроспективна 
историческа информация за вероятност за 
събиране на вземанията, чрез които се из­
числява процентът на обезценка, който се 
използва за обезценка на вземанията.
(3) Застрахователите са длъжни да предос­
тавят в комисията при поискване ретроспек­
тивната историческа информация, послужила 
за обезценка на вземанията. 
(4) При липса на историческа информация 
вземания по сключени застрахователни дого­
вори от застраховани (застраховащи) лица и 
вземания от посредници, по които са натру­
пани просрочени плащания, се обезценяват 
най-малко по следния начин:
1. от 90 до 180 дни – с 25 на сто;
2. от 181 до 365 дни – със 75 на сто;
3. над 365 дни – 100 на сто;
4. след изтичане на срока или след пред­
срочно прекратяване на застрахователния 
договор – 100 на сто.
(5) При липса на историческа информа­
ция за просрочени вземания, различни от 
вземанията по ал. 4, се прилагат най-малко 
следните обезценки:
1. от 31 до 60 дни – 10 на сто;
2. от 61 до 90 дни – 50 на сто;
3. над 90 дни – 100 на сто. 
Образуване на пренос-премиен резерв
Чл. 84. (1) Пренос-премийният резерв 
се образува за покриване на претенциите и 
административните разходи, които се очаква 
да възникнат по съответния застрахователен 
или презастрахователен договор след края на 
отчетния период. 
(2) Размерът на пренос-премийния резерв 
се изчислява за всеки договор по метода на 
точната дата, съгласно който частта от пре­
мията, която се пренася за следващия отчетен 
период, се определя в зависимост от датата, 
на която договорът влиза в сила, и датата 
на изтичането на срока му. Премията, нама­
лена с фактическите аквизиционни разходи, 
се умножава с коефициент на разсрочване, 
получен като съотношение между броя на 
дните, през които договорът ще бъде в сила 
през следващия отчетен период, разделен на 
срока на договора, изразен в брой дни. 
(3) Когато развитието на риска през срока 
на договора не е равномерно и се очаква 
то да варира, се правят корекции на така 
изчисления пренос-премиен резерв, като 
разпределянето на премията се извършва 
съобразно разпределението на претенциите 
през периода на покритие и нивото на очак­
вания риск през бъдещите отчетни периоди. 
(4) Базата за определяне на пренос-пре­
мийния резерв съответства на базата за при­
знаване на премийния приход в годишния 
отчет на дружеството.
(5) Размерът на пренос-премийния резерв 
може да бъде изчислен и по други методи 
след одобрение от заместник-председателя.
(6) Пренос-премийният резерв се изчисля­
ва по реда на чл. 86, ал. 2 за застрахователни 
договори по т. 2 от раздел II, буква „А“ от 
приложение № 1 от Кодекса за застрахова­
нето, по които:
1. застрахователят предлага гарантирано 
покритие за повече от една година;
2. са използвани таблици за заболеваемост 
при калкулиране на премиите;
3. премията е постоянна за целия срок на 
договора при нарастващо ниво на риск или 
премията нараства с по-бавни темпове от 
нарастването на нивото на риск;
4. не е предвидена възможност за увели­
чаване на премията или за намаляване на 
плащанията.
Образуване на резерв за неизтекли рискове
Чл. 85. (1) Резервът за неизтекли рискове се 
изчислява на основата на очакваните разходи 
за претенции и оперативните разходи, които 
се очаква да възникнат след края на отчет­
ния финансов период по договори, сключени 
преди тази дата през последните дванадесет 
месеца (подписваческа година), доколкото 
тяхната прогнозна стойност превишава пре­
нос-премийния резерв и изискуемите премии 
по тези договори. 
(2) По застраховка по раздел II, буква „А“, 
т. 10.1 от приложение № 1 към Кодекса за 
застраховането, когато сумата от очакваната 
крайна загуба и оперативните разходи по 
класа застраховка за съответната подписваче­
ска година надвишават спечелената премия, 
застрахователят заделя резерв за неизтекли 
рискове в размер, равен на разликата между 
очакваната крайна загуба и оперативните 
разходи, от една страна, и заделения пренос-
премиен резерв, от друга.
(3) По застраховките, различни от тези по 
раздел II, буква „А“, т. 10.1 от приложение № 1 
към Кодекса за застраховането, застрахова­
телят може да образува резерв за неизтекли 
рискове съгласно ал. 2. В случаите, когато 
не е образувал резерва съгласно ал. 2, за­
страхователят задължително образува резерв 
за неизтекли рискове, когато за последните 
три години, включително текущата, брутният 
технически резултат по приложение № 6 е 
отрицателен. В този случай застрахователят 
представя в комисията актюерски разчет за 
достигане на достатъчност на премиите.
(4) Когато резервът за неизтекли рискове по 
ал. 3 не се изчислява съгласно ал. 2, неговият 
размер се определя съгласно приложение № 7.